Danski kortstovnurin SDFE (www. sdfe. dk) hevur, í samstarvi við Umhvørvisstovuna, gjørt nýggj topografisk føroyakort, sum nú eru tøk á netinum. Kortini eru gjørd eftir fylgisveinamyndum og Umhvørvisstovan hevur latið tilfar um eitt nú bygningar, vegir og strandalinju. Nýggju kortini verða ikki prentaði, men eru einans tøk á netinum. Talan er um hesi korttema: Topografiskt føroyakort í litum ella svart/hvítt Skuggakort 5 m hæddarkurvar Myndakort 2015 frá fylgisveini sum vanlig mynd ella infrareyð mynd Umframt at síggja kortini, bjóðar SDFE eisini kortini fram sum wms-tænastur. Við wms-tænastum ber til at fáa kortini víst sum bakgrund í gis og cad forritum sum qgis (ókeypis forrit), ArcGis, BentleyMap og Autocad. Her eru 2 dømi sum vísa hvussu nýggju wms-tænasturnar kunnu samansetast við egnum kortdata í einum gis-ella cad-forriti. Skuggakort og gøtur Svart/hvítt topografiskt kort og kirkjusóknir Sum er, eru wms-tænasturnar ikki fríar–atgongd til tænasturnar kosta 500 kr./ár og atgongd fæst á heimasíðuni Kortforsyningen. Kortmyndugleikin er danskur, men Landsstýrið arbeiðir við yvirtaka myndugleikan. Lóggáva verður fyrireikað, og føroyakortið verður ætlandi leysgivið í hesum sambandi, vónandi fyri 1. apríl 2019. Um tú vil hava meira at vita, ert tú vælkomin at seta teg í samband við Stein Fossá, telefon 342400 ella us @ us. fo